CELEX: C2004/179/33
Language: lt
Date: 2004-07-10 00:00:00
Title: Byla T-175/04 Donal Gordon 2004 m. gegužės 7 d. pareikštas ieškinys Europos Bendrijų Komisijai

10.7.2004   
            
            
               LT
            
            
               Europos Sąjungos oficialusis leidinys
            
            
               C 179/17
            
         Donal Gordon 2004 m. gegužės 7 d. pareikštas ieškinys Europos Bendrijų Komisijai
   (Byla T-175/04)
   (2004/C 179/33)
   Bylos kalba: anglų
   2004 m. gegužės 7 d. Europos Bendrijų Pirmosios instancijos teisme buvo pareikštas Donal Gordon, gyvenančio Briuselyje (Belgija), atstovaujamo Solisitor M. Byrne, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti Paskyrimo tarnybos sprendimą, atsakant į pareiškėjo skundą R/402/03;
            
         
               —
            
            
               paskelbti 2002 m. balandžio 26 d. Komisijos sprendimą dėl Pareigūnų tarnybos nuostatų 43 straipsnį įgyvendinančių bendrųjų nuostatų arba šiuo metu galiojantį sprendimą negaliojančiais ta apimtimi, kiek ataskaitos galutinai buvo patvirtintos dar iki tos pačios kategorijos ir to pačio padalinio apeliacinių skundų išnagrinėjimo;
            
         
               —
            
            
               paskelbti 2002 m. gruodžio 3 d. Administracinį pranešimą 99-2002 arba šiuo metu galiojantį sprendimą negaliojančiais ta apimtimi, kuria jie nustato įvertinimo balų vidurkį;
            
         
               —
            
            
               priteisti pareiškėjui materialinę kompensaciją už prarastas karjeros galimybes bei patirtą moralinę ir sveikatos žalą;
            
         
               —
            
            
               priteisti iš Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Grįsdamas savo reikalavimus pareiškėjas tvirtina, visų pirma, kad buvo pažeisti esminiai procedūriniai reikalavimai bei teisė į gynybą dėl to, kad vertinantis pareigūnas nepakvietė pareigūno į pokalbį per penkias dienas, kaip tai nustatyta 2002 m. balandžio 26 d. Komisijos sprendime dėl Pareigūnų tarnybos nuostatų 43 straipsnį įgyvendinančių bendrųjų nuostatų 7 straipsnio 5 dalyje.
   Pareiškėjas taip pat teigia, kad vertinantis pareigūnas, tvirtindamas pareiškėjo tarnybinės veiklos vertinimo ataskaitą, atsižvelgė į turimus klaidingus bei prieštaraujančius duomenis apie pareiškėją, todėl padarė akivaizdžią vertinimo klaidą. Be to, pareiškėjas nurodo piktnaudžiavimą įgaliojimais, kadangi vertinantis pareigūnas nesiėmė jokių priemonių šiai akivaizdžiai vertinimo klaidai ištaisyti.
   Galiausiai pareiškėjas nurodo esminių procedūrinių reikalavimų bei teisės į gynybą pažeidimą, kadangi 2002 balandžio 26 d. Komisijos sprendimu nustatyta vidaus apskundimo sistema buvo neveiksminga nuo pat pradžių dėl to, kad tuo metu, kai buvo pateiktas apeliacinis skundas, to paties padalinio kitos ataskaitos, susiję su skundžiamos ataskaitos įvertinimo balų vidurkiu, buvo galutinai patvirtintos ir kad papildomas taškų skaičius, kuris gali būti suteiktas išnagrinėjus apeliacinį skundą, buvo ribotas.